ดิฉัน จะเป็น ประจำเดือน ทุกๆวันที่ 3 ของเดือนตะ แล้ว ใกล้ถึงสิ้นเดือน คือ วันที่ 29 ก็ มี ประจำเดือน เลือดออกมาเยอะมาก สีแดง และมีเนื้อออกมา เป็นแบบนี้ ผิดปกติมั้ยคะ แล้วดิฉันจะเป็นโรคอะไรมั้ยคะ
สวัสดีค่ะ หากประจำเดือนในรอบที่แล้วมาวันที่ 3 ม.ค. แล้วในวันที่ 29 ม.ค. มีประจำเดือนมา เท่ากับมีระยะห่างระหว่างรอบเดือนที่ 27 วัน ซึ่งไม่ถือว่าผิดปกติแต่อย่างใดค่ะส่วนปริมาณเลือดประจำเดือน หากมีปริมาณมากจนต้องเปลี่ยนผ้าอนามัยบ่อย เช่น ต้องเปลี่ยนทุก 2 ชั่วโมง หรือประจำเดือนมานานเกิน 7 วัน หรือมีอาการปวดประจำเดือนมาก ถือว่าผิดปกติ ซึ่งอาจเกิดได้จาก1.การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น2. ความผิดปกติของมดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก เป็นต้น3. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น4. จากการใช้ยาฮอร์โมนต่างๆ เช่นยาฉีดคุมกำเนิดยาฝังคุมกำเนิดยาสตรี รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นหากเลือดที่ออกไม่ได้มีปริมาณมากจนต้องเปลี่ยนผ้าอนามัยบ่อย หรือมากจนเลอะที่นอนในขณะนอน และปริมาณเลือดค่อยๆน้อยลง รวมถึงจำนวนวันที่ประจำเดือนมา รวมแล้วไม่เกิน 7 วัน ก็ถือว่าไม่ผิดปกติ แนะนำให้รอดูประจำเดือนในรอบต่อๆ ไปก่อนค่ะ หากระยะห่างระหว่างรอบประจำเดือนน้อยกว่า 21 วันและมามีปริมาณมากมานานกว่า 7 วัน หรือมีอาการปวดท้องน้อยมาก ควรไปพบสูติ-นรีแพทย์เพื่อหาสาเหตุค่ะ